Russell Crowe

Russell Ira Crowe (Wellington, Új-Zéland, 1964. április 7. –) Oscar-, Golden Globe- és BAFTA-díjas ausztrál filmszínész, filmproducer és zenész.

Nemzetközi hírnévre Ridley Scott Gladiátor (2000) című történelmi filmjének főhőseként tett szert, elnyerve a legjobb férfi főszereplőnek járó Oscart. További, kritikailag elismert szerepei közé tartozik Jeffrey Wigand A bennfentes (1999) és John Forbes Nash az Egy csodálatos elme (2001) című filmekben.

2015-ben debütált rendezőként az Akihez beszél a föld című drámájával, melyet főszereplőként is jegyez.

Fiatalkora és családja 
Új-Zélandon, Wellington egyik külvárosában született. Felmenői minden valószínűség szerint angolszászok, ugyanakkor norvég és anyai ágon maori eredetűek. Nem sokkal három éves kora után, 1967-ben a család Ausztráliában telepedett le. Mozgalmas gyermekkora volt: 1978-ban, 14 évesen költözött be szüleivel első normális, talán végleges otthonukba. Szülei filmforgatásokon a stáb étkeztetését vállalták, apja hotelmenedzser is volt. Russell hatévesen már elkísérhette őket egy forgatásra és egy idő után kisebb-nagyobb szereplési lehetőséget is kapott.

Pályafutása 

Legelőször egy árva kisfiú szerepében tűnt fel egy népszerű ausztrál tévésorozatban. 1978-ban az énekesi pályára tévedt, a keményebb rock műfajában szeretett volna érvényesülni. Legnagyobb sikere 1980-ban megjelentetett kislemeze, melyből szép számmal kelt el. Semmi sem térítette el a zenéléstől, mind a mai napig énekese és gitárosa, illetve zeneszerzője a 30 Odd Foot of Grunts nevű új-zélandi csapatnak.

1992-ben ő kapta meg a legjobb színész díját a Romper Stomper című ausztrál filmben nyújtott alakításáért a Seattle-i Nemzetközi Filmfesztiválon, majd 1993-ban szintén elnyerte e kitüntetést.

Hollywood, Sharon Stone-nal együtt a Romper Stomperbenfigyelt fel Russellre (aki a főszereplő skinhead vezért játszotta) és szereplési lehetőséget ajánlott neki a Gyorsabb a halálnál (1995) című westernfilmben. A film az Államokban nem aratott osztatlan sikert, ugyanakkor Crowe szülőhazájában igen. A beteljesülést a James Ellroy regényéből készült Szigorúan bizalmas (1997) hozta meg Russellnek, ezt Hollywood még „csendben tűrte”, az 1999-es A bennfentesben nyújtott alakításáért már hivatalos elismerés is járt: a legjobb főszereplőnek járó Oscar-díjra jelölték.

Végül a Gladiátor (2000) című meghozta számára az Oscart. Az Egy csodálatos elme című megrázó filmben a matematikus John Forbes Nasht játszotta el, s bár ez 2001-ben újabb jelölést hozott ebben a kategóriában, de már nem sikerült aranyszoborra váltania.

Pályafutása során a különféle díjátadókon 27 alkalommal nyert és még 34 alkalommal volt jelölt.

Magánélete
2003 és 2018 között Danielle Spencer ausztrál színésznő házastársa volt, két fiuk született.

Filmográfia

Film
Filmrendező, forgatókönyvíró és producer

Filmszínész

Dokumentumfilmek
2007: Bra Boys: Blood Is Thicker than Water – narrátor
2013: Red Obsession – narrátor
2018: Turtle Odyssey – narrátor

Televízió

Fontosabb díjak és jelölések 
 2001 Golden Globe-díj – legjobb színész, Dráma, A Beautiful Mind
 2001 BAFTA-díj a legjobb férfi főszereplőnek – legjobb színész, A Beautiful Mind
 2001 Screen Actors Guild Award – legjobb színész, A Beautiful Mind
 2000 Oscar-díj – legjobb színész, Gladiator
 1992 AFI-díj – legjobb színész, Romper Stomper
 1991 AFI-díj – legjobb mellékszereplő színész, Proof

Jegyzetek

Fordítás

További információk

Ausztrál színészek
Golden Globe-díjasok
1964-ben született személyek
Élő személyek
BAFTA-díjasok
Oscar-díjasok
Screen Actors Guild-díjasok